"Dit is nie ek Anebelle se mond wat oopval toe hulle by die kamplek aankom nie. Want dis groot, Wyd, En propvol niks"
Nadat agt tieners gekies is om aan die skool se beeldbouaksie deel te neem, word hulle gedwing om die wintervakansie in mekaar se geselskap deur te bring. Te midde van vreesaanjaende, maar ook ongelooflike ervarings, word onwaarskynlik vriendskappe gesmee en herinneringe vir 'n leeftyd gebou.
Helpers uit die kryt
Tsepo Mathebula is 'n jong man met 'n besonderse talent. Hy het dinamiet in sy vuiste, maar boks is nie 'n sport vir sissies nie. Nadat hy 'n talentkompetisie vir amateurs wen, gebeur dinge vinnig. Die een oomblik is hy nog 'n afleweringsbode vir 'n apteek en die volgende oomblik veg hy vir 'n plek in die Olimpiese span. Die res van die verhaal speel by die Olimpiese Spele van 2024 in Kaapstad af waar Tsepo en die ander lede van die Suid-Afrikaanse span moet uithaal en wys.
Hoopvol is die verhaal van 'n 16-jarige jong man, Ben de Koker, wat 'n soektog onderneem na sy pa, wat hy nooit ontmoet het nie, nadat sy ma en suster omkom in 'n brand in Mayfair, Johannesburg. Parallel aan dié narratief ontvou die verhaal van die 18-jarige Natalie, 'n weeskind wat op die Karoo-dorpie Hoopvol woon by die plaaslike pastoor en sy vrou.
Elmien droom daarvan om eendag ná skool 'n dokter te word. Maar waar sy vandaan kom, is dit 'n gróót droom. Hoewe 717 is die amptelike naam van die plakkerskamp waar sy die aantreklike Ruan ontmoet en uit die nare oom Bok se vatterige kloue moet probeer bly. 'n Onvergeetlike Aspoester-verhaal wat wys dat drome kan waar word ...